CELEX: 52020PC0471
Language: el
Date: 2020-08-24
Title: Πρόταση EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη χορήγηση προσωρινής στήριξης στο Βέλγιο, στο πλαίσιο του κανονισμού (ΕΕ) 2020/672 του Συμβουλίου, για τον μετριασμό των κινδύνων ανεργίας σε κατάσταση έκτακτης ανάγκης λόγω της έξαρσης της νόσου COVID-19

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.8.2020
            COM(2020) 471 final
            2020/0225(NLE)
            Πρόταση
            EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη χορήγηση προσωρινής στήριξης στο Βέλγιο, στο πλαίσιο του κανονισμού (ΕΕ) 2020/672 του Συμβουλίου, για τον μετριασμό των κινδύνων ανεργίας σε κατάσταση έκτακτης ανάγκης λόγω της έξαρσης της νόσου COVID-19
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Ο κανονισμός 2020/672 του Συμβουλίου (στο εξής: κανονισμός SURE) καθορίζει το νομικό πλαίσιο για την παροχή χρηματοδοτικής συνδρομής από την Ένωση στα κράτη μέλη που αντιμετωπίζουν σοβαρή οικονομική διαταραχή, οφειλόμενη στην έξαρση της νόσου COVID-19, ή που απειλούνται σοβαρά από την εν λόγω διαταραχή. Η στήριξη στο πλαίσιο του SURE χρησιμεύει για τη χρηματοδότηση, πρωτίστως, συστημάτων μειωμένου ωραρίου εργασίας ή παρόμοιων μέτρων που αποσκοπούν στην προστασία των μισθωτών και των αυτοαπασχολουμένων και, ως εκ τούτου, στη μείωση του ποσοστού ανεργίας και της απώλειας εισοδήματος, καθώς και για τη χρηματοδότηση, επικουρικά, ορισμένων μέτρων που αφορούν την υγεία, ιδίως στον χώρο εργασίας.
            
            
               Στις 7 Αυγούστου 2020, το Βέλγιο ζήτησε χρηματοδοτική συνδρομή από την Ένωση στο πλαίσιο του κανονισμού SURE. Σύμφωνα με το άρθρο 6 παράγραφος 2 του κανονισμού SURE, η Επιτροπή πραγματοποίησε διαβούλευση με τις βελγικές αρχές για να εξακριβώσει την αιφνίδια και σοβαρή αύξηση των πραγματικών και των προβλεπόμενων δαπανών που οφείλονται στην πανδημία COVID-19 και οι οποίες συνδέονται άμεσα με το σύστημα προσωρινής ανεργίας, το εισόδημα αναπλήρωσης λόγω COVID-19 για τους αυτοαπασχολουμένους, τη γονική άδεια λόγω COVID-19, ορισμένα περιφερειακά καθεστώτα εισοδηματικής στήριξης και τα περιφερειακά μέτρα για την υγεία. Συγκεκριμένα, πρόκειται για τα εξής:
            
            
               (1)το σύστημα προσωρινής ανεργίας, «chômage temporaire / tijdelijke werkloosheid», που παρέχει αντιστάθμιση στους μισθωτούς των οποίων η εργασία έχει μειωθεί ή ανασταλεί λόγω του μειωμένου φόρτου εργασίας ή των μέτρων κοινωνικής αποστασιοποίησης που επέβαλε η κυβέρνηση. Το σύστημα προσωρινής ανεργίας υπήρχε και πριν από την πανδημία COVID-19, αλλά οι απαιτήσεις για την πρόσβαση στο σύστημα προσαρμόστηκαν στην πανδημία COVID-19 και η διαδικασία υποβολής αίτησης απλουστεύθηκε περαιτέρω. Επιπλέον, το επίδομα προσωρινής ανεργίας αυξήθηκε από 65 % σε 70 % του μέσου ημερομισθίου (με ανώτατο όριο τα 2 754,76 EUR μηνιαίως). Επιπροσθέτως, καθιερώθηκε ημερήσια ενίσχυση ύψους 5,36 EUR.
            
            
               (2)το υφιστάμενο εισόδημα αναπλήρωσης για τους αυτοαπασχολουμένους, το «δικαίωμα προσωρινής αναλογικής αποζημίωσης και διατήρησης ασφαλιστικών δικαιωμάτων» («Droit passerelle / Overbruggingsrecht»), το οποίο παρατάθηκε με την καθιέρωση «δικαιώματος προσωρινής αναλογικής αποζημίωσης και διατήρησης ασφαλιστικών δικαιωμάτων λόγω COVID-19». Πρόκειται για παροχή που χορηγείται όταν τα μέτρα κοινωνικής αποστασιοποίησης, που επιβάλλονται από την κυβέρνηση, οδηγούν σε ολική ή μερική διακοπή των δραστηριοτήτων αυτοαπασχόλησης ή σε οικειοθελή διακοπή επί τουλάχιστον επτά συνεχόμενες ημερολογιακές ημέρες κατά τη διάρκεια του μήνα. Από τον Ιούνιο του 2020, το επίδομα στοχεύει στους αυτοαπασχολουμένους που άρχισαν εκ νέου τη δραστηριότητά τους, αλλά εξακολουθούν να αντιμετωπίζουν μείωση του κύκλου εργασιών σε σύγκριση με το 2019. Οι αυτοαπασχολούμενοι που δεν μπορούν ακόμη να αρχίσουν εκ νέου τη δραστηριότητά τους μπορούν να συνεχίσουν να επωφελούνται από το επίδομα, αλλά πρέπει να αποδείξουν ότι αυτό οφείλεται στους περιορισμούς λόγω COVID-19. 
            
            
               (3)τη γονική άδεια λόγω COVID-19, η οποία αποτελεί ειδική γονική άδεια που δεν θίγει το δικαίωμα κανονικής γονικής άδειας και επιτρέπει στους γονείς να λάβουν άδεια για να παράσχουν πρόσθετη φροντίδα στα παιδιά τους μεταξύ Μαΐου και Σεπτεμβρίου του 2020, με υψηλότερο επίδομα απ’ ό,τι στο πλαίσιο της κανονικής γονικής άδειας. 
            
            
               (4)ορισμένα περιφερειακά καθεστώτα που παρέχουν εισοδηματική στήριξη στους αυτοαπασχολουμένους, τις μονοπρόσωπες εταιρείες και σε άλλους τύπους μισθωτών οι οποίοι δεν πληρούν τις προϋποθέσεις για άλλα είδη εισοδηματικής στήριξης. Ειδικότερα, οι ενισχύσεις αντιστάθμισης για εταιρείες και επιχειρηματίες στην περιφέρεια Βρυξελλών-Πρωτευούσης, οι ενισχύσεις όχλησης, αντιστάθμισης και στήριξης στη Φλάνδρα και η ενίσχυση αντιστάθμισης για κλείσιμο επιχειρήσεων στη Βαλλονία παρέχουν γενικευμένη εφάπαξ στήριξη στις επιχειρήσεις και τους αυτοαπασχολουμένους που χρειάστηκε να διακόψουν τις δραστηριότητές τους λόγω της COVID-19 ή αντιμετώπισαν σημαντική μείωση του κύκλου εργασιών τους. Άλλα μέτρα (η ενίσχυση αντιστάθμισης για τους διαλείποντες εργαζομένους στην περιφέρεια Βρυξελλών-Πρωτευούσης, η επιδότηση βρεφονηπιακών σταθμών και η επιδότηση πολιτιστικών φορέων στη Γαλλόφωνη Κοινότητα, οι δραστηριότητες κατάρτισης στη Βαλλονία, και η επιδότηση σε πολιτιστικούς φορείς και σε αυτοαπασχολουμένους, καθώς και σε τουριστικούς πράκτορες, στη Γερμανόφωνη Κοινότητα) στοχεύουν στους αυτοαπασχολουμένους και τους εργαζομένους χωρίς πρόσβαση στο σύστημα προσωρινής ανεργίας σε συγκεκριμένους τομείς (τομείς του πολιτισμού και της φροντίδας, δραστηριότητες κατάρτισης).
            
            
               (5)μέτρα που αφορούν την υγεία στη Γερμανόφωνη Κοινότητα, στα οποία περιλαμβάνονται η κατάρτιση στον τομέα της υγιεινής, η παροχή υλικού προστασίας για κέντρα διαμονής και φροντίδας, νοσοκομεία και παρόχους ιατρικών υπηρεσιών, καθώς και ενημερωτικές εκστρατείες.
            
            
               Το Βέλγιο διαβίβασε στην Επιτροπή τις σχετικές πληροφορίες. 
            
            
               Λαμβάνοντας υπόψη τα διαθέσιμα στοιχεία, η Επιτροπή προτείνει στο Συμβούλιο να εκδώσει εκτελεστική απόφαση για τη χορήγηση χρηματοδοτικής συνδρομής στο Βέλγιο, στο πλαίσιο του κανονισμού SURE, προς στήριξη των ανωτέρω μέτρων.
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Η παρούσα πρόταση συνάδει πλήρως με τον κανονισμό 2020/672 του Συμβουλίου, βάσει του οποίου υποβάλλεται η πρόταση.
               
               
                  Η παρούσα πρόταση συμπληρώνει μία άλλη πράξη της ενωσιακής νομοθεσίας για την παροχή στήριξης στα κράτη μέλη σε περίπτωση έκτακτης ανάγκης, δηλ. τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (ΤΑΕΕ) (στο εξής: κανονισμός (ΕΚ) αριθ. 2012/2002). Στις 30 Μαρτίου, εκδόθηκε ο κανονισμός (ΕΕ) 2020/461 του Ευρωπαϊκού Κοινοβουλίου και του Συμβουλίου για την τροποποίηση της εν λόγω πράξης με επέκταση του πεδίου εφαρμογής της, ώστε να καλυφθούν σοβαρές καταστάσεις έκτακτης ανάγκης στον τομέα της δημόσιας υγείας και να καθοριστούν ειδικές ενέργειες που να είναι επιλέξιμες για χρηματοδότηση. 
               
            
            
               •Συνέπεια με άλλες πολιτικές της Ένωσης
            
            
               
                  Η πρόταση εντάσσεται σε δέσμη μέτρων για την αντιμετώπιση της τρέχουσας πανδημίας της νόσου COVID-19, όπως η «Πρωτοβουλία Επενδύσεων για την Αντιμετώπιση του Κορονοϊού», και συμπληρώνει άλλα μέσα που στηρίζουν την απασχόληση, όπως το Ευρωπαϊκό Κοινωνικό Ταμείο και το Ευρωπαϊκό Ταμείο Στρατηγικών Επενδύσεων (ΕΤΣΕ) / το InvestEU. Αξιοποιώντας τις δανειοληπτικές και δανειοδοτικές πράξεις στη συγκεκριμένη περίπτωση της έξαρσης της νόσου COVID-19 για τη στήριξη των κρατών μελών, η παρούσα πρόταση λειτουργεί ως δεύτερη γραμμή άμυνας για να χρηματοδοτηθούν συστήματα μειωμένου ωραρίου εργασίας και παρόμοια μέτρα και να προστατευθούν θέσεις εργασίας και, ως εκ τούτου, μισθωτοί και αυτοαπασχολούμενοι από τον κίνδυνο ανεργίας και απώλειας εισοδήματος. 
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
         
         
            
               
                  Η νομική βάση για την παρούσα πράξη είναι ο κανονισμός 2020/672 του Συμβουλίου.  
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η πρόταση αποτελεί συνέχεια σε αίτημα ενός κράτους μέλους και επιδεικνύει ευρωπαϊκή αλληλεγγύη, με την παροχή χρηματοδοτικής συνδρομής από την Ένωση υπό τη μορφή προσωρινών δανείων σε ένα κράτος μέλος που πλήττεται από την έξαρση της νόσου COVID-19. Ως δεύτερη γραμμή άμυνας, αυτή η χρηματοδοτική συνδρομή στηρίζει τις αυξημένες δημόσιες δαπάνες της κυβέρνησης του εν λόγω κράτους μέλους, σε προσωρινή βάση, για τα συστήματα μειωμένου ωραρίου εργασίας και για παρόμοια μέτρα, που θα το βοηθήσουν να προστατεύσει θέσεις εργασίας και, ως εκ τούτου, τους μισθωτούς και τους αυτοαπασχολουμένους έναντι του κινδύνου της ανεργίας και της απώλειας εισοδήματος.
               
               
                  Η εν λόγω στήριξη θα βοηθήσει τον πληθυσμό που πλήττεται, και συμβάλλει στον μετριασμό του άμεσου κοινωνιακού και οικονομικού αντικτύπου της παρούσας κρίσης λόγω της νόσου COVID-19. 
               
            
            
               •Αναλογικότητα
            
            
               
                  Η πρόταση τηρεί την αρχή της αναλογικότητας. Δεν υπερβαίνει τα αναγκαία για την επίτευξη των στόχων που επιδιώκονται με τον κανονισμό. 
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               
                  Λόγω της επείγουσας ανάγκης να καταρτιστεί η πρόταση ώστε να μπορέσει να εκδοθεί εγκαίρως από το Συμβούλιο, δεν ήταν δυνατόν να διεξαχθεί διαβούλευση με τα ενδιαφερόμενα μέρη.
               
            
            
               •Εκτίμηση επιπτώσεων
            
            
               
                  Λόγω του επείγοντος χαρακτήρα της πρότασης, δεν διενεργήθηκε εκτίμηση επιπτώσεων.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η Επιτροπή θα πρέπει να είναι σε θέση να συνάπτει δάνεια στις χρηματοπιστωτικές αγορές με σκοπό να τα χορηγεί στο κράτος μέλος που ζητεί χρηματοδοτική συνδρομή στο πλαίσιο του μέσου SURE. 
               
            
            
               Πέραν της παροχής εγγυήσεων από τα κράτη μέλη, στο πλαίσιο ενσωματώνονται και άλλες διασφαλίσεις με στόχο τη χρηματοπιστωτική σταθερότητα του συστήματος:
            
            
               ·αυστηρή και συντηρητική προσέγγιση όσον αφορά τη δημοσιονομική διαχείριση·
            
            
               ·κατάρτιση του χαρτοφυλακίου δανείων που περιορίζει τον κίνδυνο συγκέντρωσης, την ετήσια έκθεση και την υπερβολική έκθεση σε μεμονωμένα κράτη μέλη, εξασφαλίζοντας παράλληλα τη δυνατότητα παροχής επαρκών πόρων στα κράτη μέλη που έχουν τη μεγαλύτερη ανάγκη· και
            
            
               ·δυνατότητες αναχρηματοδότησης του χρέους.
            
            
               2020/0225 (NLE)
            
            
               Πρόταση
            
            
               EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            
         
         
            
               σχετικά με τη χορήγηση προσωρινής στήριξης στο Βέλγιο, στο πλαίσιο του κανονισμού (ΕΕ) 2020/672 του Συμβουλίου, για τον μετριασμό των κινδύνων ανεργίας σε κατάσταση έκτακτης ανάγκης λόγω της έξαρσης της νόσου COVID-19
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, 
            
            
               Έχοντας υπόψη τον κανονισμό (ΕΕ) 2020/672 του Συμβουλίου, της 19ης Μαΐου 2020, σχετικά με τη θέσπιση ευρωπαϊκού μέσου προσωρινής στήριξης για τον μετριασμό των κινδύνων ανεργίας σε κατάσταση έκτακτης ανάγκης (SURE) λόγω της επιδημικής έκρηξης της COVID-19
                  1
               , και ιδίως το άρθρο 6 παράγραφος 1,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Στις 7 Αυγούστου 2020, το Βέλγιο ζήτησε χρηματοδοτική συνδρομή από την Ένωση, με σκοπό να συμπληρώσει τις εθνικές του προσπάθειες για την αντιμετώπιση του αντικτύπου της έξαρσης της νόσου COVID-19 και των κοινωνικοοικονομικών της συνεπειών για τους εργαζομένους. 
            
            
               (2)Η έξαρση της νόσου COVID-19 και τα έκτακτα μέτρα που εφάρμοσε το Βέλγιο για να περιορίσει την έξαρση και τον κοινωνικοοικονομικό της αντίκτυπο, καθώς και τις επιπτώσεις της στην υγεία, αναμένεται να έχουν δραματικές επιπτώσεις στα δημόσια οικονομικά. Σύμφωνα με τις εαρινές προβλέψεις της Επιτροπής του 2020, το Βέλγιο αναμενόταν να έχει έλλειμμα γενικής κυβέρνησης και χρέος 8,9 % και 113,8 % του ακαθάριστου εγχώριου προϊόντος (ΑΕΠ), αντίστοιχα, έως τα τέλη του 2020. Σύμφωνα με τις θερινές ενδιάμεσες προβλέψεις της Επιτροπής του 2020, το ΑΕΠ του Βελγίου προβλέπεται να μειωθεί κατά 8,8 % το 2020. 
            
            
               (3)Η έξαρση της νόσου COVID-19 έχει ακινητοποιήσει σημαντικό μέρος του εργατικού δυναμικού στο Βέλγιο. Αυτό οδήγησε σε αιφνίδια και σοβαρή αύξηση των δημόσιων δαπανών του Βελγίου σε σχέση με το σύστημα προσωρινής ανεργίας, «chômage temporaire/tijdelijke werkloosheid», το εισόδημα αναπλήρωσης λόγω COVID-19 για τους αυτοαπασχολουμένους, το «δικαίωμα προσωρινής αναλογικής αποζημίωσης και διατήρησης ασφαλιστικών δικαιωμάτων λόγω COVID-19», τη γονική άδεια λόγω COVID-19, ορισμένα περιφερειακά καθεστώτα εισοδηματικής στήριξης και για τη στήριξη μέτρων δημόσιας υγείας, όπως αναλύονται στις αιτιολογικές σκέψεις 4 έως 8. 
            
            
               (4)Με το «Arrêté royal du 30 mars 2020»
                  2
               , όπως αναφέρεται στο αίτημα του Βελγίου της 7ης Αυγούστου 2020, προσαρμόστηκε στην πανδημία COVID-19 το σύστημα προσωρινής ανεργίας, «chômage temporaire / tijdelijke werkloosheid», που παρέχει αντιστάθμιση στους μισθωτούς των οποίων η εργασία έχει μειωθεί ή ανασταλεί λόγω του μειωμένου φόρτου εργασίας ή των μέτρων κοινωνικής αποστασιοποίησης που επέβαλε η κυβέρνηση. Το σύστημα προσωρινής ανεργίας υπήρχε και πριν από την πανδημία COVID-19, αλλά οι απαιτήσεις για την πρόσβαση στο σύστημα προσαρμόστηκαν στην πανδημία COVID-19 και η διαδικασία υποβολής αίτησης απλουστεύθηκε περαιτέρω. Επιπλέον, το επίδομα προσωρινής ανεργίας αυξήθηκε από 65 % σε 70 % του μέσου ημερομισθίου (με ανώτατο όριο τα 2 754,76 EUR μηνιαίως). Επιπροσθέτως, καθιερώθηκε ημερήσια ενίσχυση ύψους 5,36 EUR.
            
            
               (5)Με τον «Loi du 23 mars 2020»
                  3
               , όπως αναφέρεται στο αίτημα του Βελγίου της 7ης Αυγούστου 2020, παρατάθηκε το υφιστάμενο εισόδημα αναπλήρωσης για τους αυτοαπασχολουμένους, το «δικαίωμα προσωρινής αναλογικής αποζημίωσης και διατήρησης ασφαλιστικών δικαιωμάτων» («Droit passerelle / Overbruggingsrecht»), με την καθιέρωση «δικαιώματος προσωρινής αναλογικής αποζημίωσης και διατήρησης ασφαλιστικών δικαιωμάτων λόγω COVID-19». Πρόκειται για παροχή που χορηγείται όταν τα μέτρα κοινωνικής αποστασιοποίησης, που επιβάλλονται από την κυβέρνηση, οδηγούν σε ολική ή μερική διακοπή των δραστηριοτήτων αυτοαπασχόλησης ή σε οικειοθελή διακοπή επί τουλάχιστον επτά συνεχόμενες ημερολογιακές ημέρες κατά τη διάρκεια του μήνα. Από τον Ιούνιο του 2020, το επίδομα στοχεύει στους αυτοαπασχολουμένους που άρχισαν εκ νέου τη δραστηριότητά τους, αλλά εξακολουθούν να αντιμετωπίζουν μείωση του κύκλου εργασιών σε σύγκριση με το 2019. Οι αυτοαπασχολούμενοι που δεν μπορούν ακόμη να αρχίσουν εκ νέου τη δραστηριότητά τους μπορούν να συνεχίσουν να επωφελούνται από το επίδομα, αλλά πρέπει να αποδείξουν ότι αυτό οφείλεται στους περιορισμούς λόγω COVID-19. 
            
            
               (6)Με το «Arrêté royal du 13 mai 2020 n° 23»
                  4
               , όπως αναφέρεται στο αίτημα του Βελγίου της 7ης Αυγούστου 2020, καθιερώθηκε γονική άδεια λόγω COVID-19, η οποία αποτελεί ειδική γονική άδεια που δεν θίγει το δικαίωμα κανονικής γονικής άδειας και επιτρέπει στους γονείς να λάβουν άδεια για να παράσχουν πρόσθετη φροντίδα στα παιδιά τους μεταξύ Μαΐου και Σεπτεμβρίου του 2020, με υψηλότερο επίδομα απ’ ό,τι στο πλαίσιο της κανονικής γονικής άδειας. Η γονική άδεια λόγω COVID-19 μπορεί να θεωρηθεί παρόμοιο μέτρο με τα συστήματα μειωμένου ωραρίου εργασίας, όπως αναφέρονται στον κανονισμό (ΕΕ) 2020/672, δεδομένου ότι παρέχει εισοδηματική στήριξη σε μισθωτούς και συμβάλλει στη διατήρηση της απασχόλησης, απαλλάσσοντας τους γονείς, οι οποίοι πρέπει να φροντίζουν τα παιδιά τους ενόσω τα σχολεία είναι κλειστά, από την ανάγκη να λύσουν τη σχέση εργασίας τους.
            
            
               (7)Βάσει του «Arrêté du Gouvernement de la Région de Bruxelles-Capitale de pouvoirs spéciaux n° 2020/019»
                  5
               , του «Arrêté du Gouvernement de la Région de Bruxelles-Capitale de pouvoirs spéciaux n° 2020/030»
                  6
               , της «Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020»
                  7
               , της «Besluit van de Vlaamse Regering van 20 maart 2020»
                  8
               , της «Besluit van de Vlaamse Regering van 10 april 2020»
                  9
               , της «Besluit van de Vlaamse Regering van 12 juni 2020»
                  10
               , του «Arrêté du Gouvernement de la Communauté française de pouvoirs spéciaux n° 4 du 23 avril 2020»
                  11
               , του «Arrêté du Gouvernement de la Communauté française du 7 avril 2020»
                  12
               , του «Arrêté ministériel portant exécution de l'arrêté du Gouvernement wallon du 20 mars 2020»
                  13
               , του «Arrêté du Gouvernement wallon du 19 juin»
                  14
               , του «Parlament der Deutschsprachigen Gemeinschaft, Corona-Krisendekret I vom 6. April 2020» και του «Parlament der Deutschsprachigen Gemeinschaft, Corona-Krisendekret III vom 20. Juli 2020», όπως αναφέρονται στο αίτημα του Βελγίου της 7ης Αυγούστου 2020, οι αρχές του Βελγίου έχουν θεσπίσει ορισμένα περιφερειακά καθεστώτα που παρέχουν εισοδηματική στήριξη στους αυτοαπασχολουμένους, τις μονοπρόσωπες εταιρείες και σε άλλους τύπους μισθωτών οι οποίοι δεν πληρούν τις προϋποθέσεις για άλλα είδη εισοδηματικής στήριξης. Ειδικότερα, οι ενισχύσεις αντιστάθμισης για εταιρείες και επιχειρηματίες στην περιφέρεια Βρυξελλών-Πρωτευούσης, οι ενισχύσεις όχλησης, αντιστάθμισης και στήριξης στη Φλάνδρα και η ενίσχυση αντιστάθμισης για κλείσιμο επιχειρήσεων στη Βαλλονία παρέχουν γενικευμένη εφάπαξ στήριξη στις επιχειρήσεις και τους αυτοαπασχολουμένους που χρειάστηκε να διακόψουν τις δραστηριότητές τους λόγω της COVID-19 ή αντιμετώπισαν σημαντική μείωση του κύκλου εργασιών τους. Στις περιπτώσεις που τα μέτρα στοχεύουν σε ευρύτερο φάσμα δικαιούχων, υποβλήθηκε αίτημα μόνο για τα ποσά των δαπανών που σχετίζονται με τη στήριξη αυτοαπασχολουμένων και μονοπρόσωπων εταιρειών. Άλλα μέτρα (η ενίσχυση αντιστάθμισης για τους διαλείποντες εργαζομένους στην περιφέρεια Βρυξελλών-Πρωτευούσης, η επιδότηση βρεφονηπιακών σταθμών και η επιδότηση πολιτιστικών φορέων στη Γαλλόφωνη Κοινότητα, οι δραστηριότητες κατάρτισης στη Βαλλονία, και η επιδότηση σε πολιτιστικούς φορείς και σε αυτοαπασχολουμένους, καθώς και σε τουριστικούς πράκτορες, στη Γερμανόφωνη Κοινότητα) στοχεύουν στους αυτοαπασχολουμένους και τους εργαζομένους χωρίς πρόσβαση στο σύστημα προσωρινής ανεργίας σε συγκεκριμένους τομείς (τομείς του πολιτισμού και της φροντίδας, δραστηριότητες κατάρτισης). Δεδομένου ότι με την επιδότηση σε πολιτιστικούς φορείς και σε αυτοαπασχολουμένους στη Γερμανόφωνη Κοινότητα διατίθενται δάνεια τα οποία μπορούν να μετατραπούν σε επιχορηγήσεις, προκειμένου να τηρηθούν οι απαιτήσεις ώστε να θεωρηθούν δημόσιες δαπάνες, θα πρέπει να στηριχθούν βάσει του κανονισμού (ΕΕ) 2020/672 μόνον οι δαπάνες που αφορούν δάνεια τα οποία μετατρέπονται σε επιχορηγήσεις.
            
            
               (8)Τέλος, με το «Parlament der Deutschsprachigen Gemeinschaft, Corona-Krisendekret I vom 6. April 2020»
                  15
               , όπως αναφέρεται στο αίτημα του Βελγίου της 7ης Αυγούστου 2020, θεσπίζονται μέτρα σχετικά με την υγεία στη Γερμανόφωνη Κοινότητα, τα οποία περιλαμβάνουν κατάρτιση στον τομέα της υγιεινής, παροχή υλικού προστασίας σε κέντρα διαμονής και φροντίδας, νοσοκομεία και παρόχους ιατρικών υπηρεσιών, καθώς και ενημερωτικές εκστρατείες.
            
            
               (9)Το Βέλγιο πληροί τις προϋποθέσεις που προβλέπονται στο άρθρο 3 του κανονισμού (ΕΕ) 2020/672 προκειμένου να ζητήσει χρηματοδοτική συνδρομή. Το Βέλγιο υπέβαλε στην Επιτροπή κατάλληλα αποδεικτικά στοιχεία, σύμφωνα με τα οποία οι πραγματικές και οι προβλεπόμενες δημόσιες δαπάνες αυξήθηκαν κατά 7 766 380 000 EUR από την 1η Φεβρουαρίου 2020, λόγω των εθνικών μέτρων που λήφθηκαν για την αντιμετώπιση των κοινωνικοοικονομικών επιπτώσεων της έξαρσης της νόσου COVID-19. Πρόκειται για αιφνίδια και σοβαρή αύξηση, δεδομένου ότι αφορούσε τόσο νέα μέτρα όσο και την παράταση υφιστάμενων μέτρων που καλύπτουν σημαντικό ποσοστό των επιχειρήσεων και του εργατικού δυναμικού στο Βέλγιο. 
            
            
               (10)Η Επιτροπή ζήτησε τη γνώμη του Βελγίου και εξακρίβωσε την αιφνίδια και σοβαρή αύξηση των πραγματικών και των προβλεπόμενων δημόσιων δαπανών που συνδέονται άμεσα με τα συστήματα μειωμένου ωραρίου εργασίας και παρόμοια μέτρα, καθώς και την εφαρμογή μέτρων σχετικών με την υγεία στο πλαίσιο της έξαρσης της νόσου COVID-19, όπως αναφέρεται στο αίτημα της 7ης Αυγούστου 2020, σύμφωνα με το άρθρο 6 του κανονισμού (ΕΕ) 2020/672. 
            
            
               (11)Ως εκ τούτου, θα πρέπει να παρασχεθεί χρηματοδοτική συνδρομή, ώστε να βοηθηθεί το Βέλγιο να αντιμετωπίσει τις κοινωνικοοικονομικές επιπτώσεις της σοβαρής διαταραχής της οικονομικής δραστηριότητας που προκάλεσε η έξαρση της νόσου COVID-19.
            
            
               (12)Η παρούσα απόφαση δεν προδικάζει την έκβαση διαδικασιών οι οποίες αφορούν τις στρεβλώσεις της λειτουργίας της εσωτερικής αγοράς και ενδέχεται να κινηθούν, ιδίως βάσει των άρθρων 107 και 108 της ΣΛΕΕ. Δεν απαλλάσσει τα κράτη μέλη από την υποχρέωση να κοινοποιούν στην Επιτροπή, βάσει του άρθρου 108 της ΣΛΕΕ, τις τυχόν χορηγούμενες κρατικές ενισχύσεις.
            
            
               (13)Το Βέλγιο θα πρέπει να ενημερώνει τακτικά την Επιτροπή σχετικά με την εκτέλεση των προβλεπόμενων δημόσιων δαπανών, προκειμένου να είναι σε θέση η Επιτροπή να αξιολογεί τον βαθμό στον οποίο το Βέλγιο έχει εκτελέσει τις εν λόγω δαπάνες.
            
            
               (14)Η απόφαση παροχής χρηματοδοτικής συνδρομής λήφθηκε λαμβανομένων υπόψη των υφιστάμενων και αναμενόμενων αναγκών του Βελγίου, καθώς και των αιτημάτων για χρηματοδοτική συνδρομή δυνάμει του κανονισμού (ΕΕ) 2020/672 που έχουν ήδη υποβληθεί ή προβλέπεται να υποβληθούν από άλλα κράτη μέλη, και παράλληλα με εφαρμογή των αρχών της ίσης μεταχείρισης, της αλληλεγγύης, της αναλογικότητας και της διαφάνειας,
            
         
         
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Το Βέλγιο πληροί τις προϋποθέσεις που προβλέπονται στο άρθρο 3 του κανονισμού (ΕΕ) 2020/672. 
            
            
               Άρθρο 2
            
            
               1.Η Ένωση θέτει στη διάθεση του Βελγίου δάνειο ανώτατου ύψους 7 766 380 000 EUR. Το δάνειο έχει μέγιστη μέση ληκτότητα 15 ετών.
            
            
               2.Η περίοδος διαθεσιμότητας της χρηματοδοτικής συνδρομής που χορηγείται με την παρούσα απόφαση είναι 18 μήνες, αρχής γενομένης από την πρώτη ημέρα μετά την έναρξη ισχύος της παρούσας απόφασης. 
            
            
               3.Η Επιτροπή θέτει την ενωσιακή χρηματοδοτική ενίσχυση στη διάθεση του Βελγίου σε οκτώ δόσεις κατ’ ανώτατο όριο. Μία δόση δύναται να εκταμιευθεί σε ένα ή περισσότερα τμήματα. Η ληκτότητα των τμηματικών εκταμιεύσεων της πρώτης δόσης δύναται να είναι μεγαλύτερη από τη μέγιστη μέση ληκτότητα που αναφέρεται στην παράγραφο 1. Στις περιπτώσεις αυτές, οι προθεσμίες λήξης των περαιτέρω τμηματικών εκταμιεύσεων καθορίζονται κατά τρόπον ώστε να τηρείται η μέγιστη μέση ληκτότητα που αναφέρεται στην παράγραφο 1, όταν θα έχει ολοκληρωθεί η εκταμίευση όλων των δόσεων. 
            
            
               4.Η πρώτη δόση αποδεσμεύεται υπό την προϋπόθεση της έναρξης ισχύος της δανειακής συμφωνίας που προβλέπεται στο άρθρο 8 παράγραφος 2 του κανονισμού (ΕΕ) 2020/672.  
            
            
               5.Το Βέλγιο καταβάλλει το κόστος χρηματοδότησης της Ένωσης που αναφέρεται στο άρθρο 4 του κανονισμού (ΕΕ) 2020/672 για κάθε δόση, συν τα τυχόν τέλη, έξοδα και δαπάνες της Ένωσης που προκύπτουν από χρηματοδότηση. 
            
            
               6.Η Επιτροπή αποφασίζει για το ύψος και την αποδέσμευση των δόσεων, καθώς και για το ύψος των τμηματικών εκταμιεύσεων. 
            
            
               Άρθρο 3 
            
            
               Το Βέλγιο μπορεί να χρηματοδοτήσει τα ακόλουθα μέτρα:
            
            
               α) το σύστημα προσωρινής ανεργίας «chômage temporaire/tijdelijke werkloosheid», όπως προβλέπεται στο Arrêté royal du 30 mars 2020·
            
            
               β) το εισόδημα αναπλήρωσης λόγω COVID-19 για τους αυτοαπασχολουμένους «Δικαίωμα προσωρινής αναλογικής αποζημίωσης και διατήρησης ασφαλιστικών δικαιωμάτων λόγω κρίσης», όπως προβλέπεται στον Loi du 23 mars 2020· 
            
            
               γ) τη γονική άδεια λόγω COVID-19, όπως προβλέπεται στο Arrêté royal du 13 mai 2020 n° 23· 
            
            
               δ) περιφερειακά καθεστώτα εισοδηματικής στήριξης, ως εξής: 
            
            
               i)για την περιφέρεια Βρυξελλών-Πρωτευούσης:
            
            
               –ενίσχυση αντιστάθμισης για εταιρείες, όπως προβλέπεται στο Arrêté du Gouvernement de la Région de Bruxelles-Capitale de pouvoirs spéciaux n° 2020/019, για το μέρος των δαπανών που αφορά τη στήριξη των αυτοαπασχολουμένων και των μονοπρόσωπων εταιρειών· 
            
            
               –ενίσχυση αντιστάθμισης για τους επιχειρηματίες, όπως προβλέπεται στο Arrêté du Gouvernement de la Région de Bruxelles-Capitale de pouvoirs spéciaux n° 2020/030, μόνο για το μέρος των δαπανών που αφορά τη στήριξη των αυτοαπασχολουμένων και των μονοπρόσωπων εταιρειών· 
            
            
               –ενίσχυση αντιστάθμισης για τους διαλείποντες εργαζομένους, όπως προβλέπεται στη Notification de la réunion du conseil des ministres du gouvernement de la région de la région de Bruxelles-Capitale du jeudi 14 mai 2020 point 23· 
            
         
         
            
               ii)για την περιφέρεια της Φλάνδρας:
            
            
               –ενίσχυση όχλησης, όπως προβλέπεται στη Besluit van de Vlaamse Regering van 20 maart 2020, για το μέρος των δαπανών που αφορά τη στήριξη των αυτοαπασχολουμένων και των μονοπρόσωπων εταιρειών· 
            
            
               –ενίσχυση αντιστάθμισης, όπως προβλέπεται στη Besluit van de Vlaamse Regering van 10 april 2020, για το μέρος των δαπανών που αφορά τη στήριξη των αυτοαπασχολουμένων και των μονοπρόσωπων εταιρειών· 
            
            
               –ενίσχυση στήριξης, όπως προβλέπεται στη Besluit van de Vlaamse Regering van 12 juni 2020, για το μέρος των δαπανών που αφορά τη στήριξη αυτοαπασχολουμένων και μονοπρόσωπων εταιρειών· 
            
            
               iii)για τη Γαλλόφωνη Κοινότητα:
            
            
               –επιδότηση πολιτιστικών φορέων, όπως προβλέπεται στο Arrêté du Gouvernement de la Communauté française de pouvoirs spéciaux n° 4 du 23 avril 2020·
            
            
               –επιδότηση βρεφονηπιακών σταθμών, όπως προβλέπεται στο Arrêté du Gouvernement de la Communauté française du 7 avril 2020, για το μέρος των δαπανών που αφορά τη στήριξη αυτοαπασχολουμένων και μονοπρόσωπων εταιρειών· 
            
            
               iv)για την περιφέρεια της Βαλλονίας:
            
            
               –ενίσχυση αντιστάθμισης για κλείσιμο επιχειρήσεων, όπως προβλέπεται στο Arrêté ministériel portant exécution de l'arrêté du Gouvernement wallon du 20 mars 2020, για το μέρος των δαπανών που αφορά τη στήριξη αυτοαπασχολουμένων και μονοπρόσωπων εταιρειών· 
            
            
               –δραστηριότητες κατάρτισης, όπως προβλέπεται στο Arrêté du Gouvernement wallon du 19 juin·
            
            
               v)για τη Γερμανόφωνη Κοινότητα:
            
            
               –επιδότηση σε πολιτιστικούς φορείς και σε αυτοαπασχολουμένους, όπως προβλέπεται στο Parlament der Deutschsprachigen Gemeinschaft, Corona-Krisendekret I vom 6. April 2020, Art. 7, για το μέρος των δαπανών που αφορά δάνεια τα οποία μετατρέπονται σε επιχορηγήσεις· 
            
            
               –επιδότηση τουριστικών πρακτόρων, όπως προβλέπεται στο Parlament der Deutschsprachigen Gemeinschaft, Corona-Krisendekret III vom 20. Juli 2020, Art. 4, για το μέρος των δαπανών που αφορά τη στήριξη αυτοαπασχολουμένων και μονοπρόσωπων εταιρειών· 
            
            
               ε) μέτρα σχετικά με την υγεία στη Γερμανόφωνη Κοινότητα, όπως προβλέπονται στο Parlament der Deutschsprachigen Gemeinschaft, Corona-Krisendekret I vom 6. April 2020, Art. 7.
            
            
               Άρθρο 4
            
            
               Το Βέλγιο ενημερώνει την Επιτροπή έως την [ΗΜΕΡΟΜΗΝΙΑ: 6 μήνες μετά την ημερομηνία δημοσίευσης της παρούσας απόφασης], και εν συνεχεία κάθε 6 μήνες, σχετικά με την εκτέλεση των προβλεπόμενων δημόσιων δαπανών, έως ότου εκτελεστούν πλήρως οι εν λόγω προβλεπόμενες δημόσιες δαπάνες.
            
            
               Άρθρο 5
            
            
               Η παρούσα απόφαση απευθύνεται στο Βασίλειο του Βελγίου.
            
            
               Άρθρο 6
            
            
               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. 
            
         
         
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 159 της 20.5.2020, σ. 1.
               
               
                  
                     (2)
                  
                        Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l'article 10 de l'arrêté royal du 6 mai 2019 modifiant les articles 27, 51, 52bis, 58, 58/3 et 63 de l'arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté.
               
               
                  
                     (3)
                  
                        Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants.
               
               
                  
                     (4)
                  
                        Arrêté royal du 13 mai 2020 n° 23 pris en exécution de l'article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona.
               
               
                  
                     (5)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/019 modifiant l’arrêté de pouvoirs spéciaux n° 2020/013 du 7 avril 2020 relatif à une aide en vue de l’indemnisation des entreprises affectées par les mesures d’urgence pour limiter la propagation du coronavirus.
               
               
                  
                     (6)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/030 relatif à l’aide aux entreprises qui subissent une baisse d’activité en raison de la crise sanitaire du COVID-19.
               
               
                  
                     (7)
                  
                        Notification de la reunion du conseil des ministres du gouvernement de la région de Bruxelles-Capitale du jeudi 14 mai 2020 point 23 - Mesures de soutien d’urgence au secteur créatif et culturel bruxellois suite à la crise COVID-19.
               
               
                  
                     (8)
                  
                        Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (9)
                  
                        Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (10)
                  
                        Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (11)
                  
                        Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel dans le cadre de la crise sanitaire du COVID-19.
               
               
                  
                     (12)
                  
                        Arrêté du Gouvernement de la Communauté française du 7 avril 2020 relatif au soutien des milieux d’accueil dans le cadre de la crise sanitaire du COVID-19.
               
               
                  
                     (13)
                  
                        Arrêté ministériel portant exécution de l'arrêté du Gouvernement wallon du 20 mars 2020 relatif à l'octroi d'indemnités compensatoires dans le cadre des mesures contre le coronavirus COVID-19 and Arrêté du Gouvernement wallon relatif à l'octroi d'indemnités compensatoires dans le cadre des mesures contre le coronavirus COVID-19.
               
               
                  
                     (14)
                  
                        Arrêté du Gouvernement wallon du 19 juin portant des dispositions diverses relatives aux formateurs et au subventionnement des activités de formation des centres de formation du réseau IFAPME.
               
               
                  
                     (15)
                  
                        Parlament der Deutschsprachigen Gemeinschaft, Corona-Krisendekret I vom 6. April 2020.